Kerana Dia Manusia Biasa

Kerana Dia Manusia Biasa merupakan sebuah siri drama televisyen Malaysia 2019 arahan Idora Abdul Rahman, dibintangi oleh Emma Maembong dan Shukri Yahaya. Diadaptasi dari novel 2014 bertajuk sama nukilan Wan Nur Najihah, siri ini memulakan tayangan perdana di Slot Samarinda TV3 dari 24 Julai 2019 hingga 19 Ogos 2019 menggantikan Mimpi Sabrina yang dipindahkan siaran ke Slot Azalea.Drama Kerana Dia Manusia Biasa (TV3) My Infotaip (23 Julai 2019). Dicapai pada 9 Jun 2020.

Sinopsis
Disebabkan kesilapan orang lain, Nurin Aira terpaksa menanggung fitnah dan umpatan orang luar. Pada usia yang muda juga, Nurin Aira telah memikul tanggungjawab apabila Nora (Sasqia Dahuri), kakak angkatnya meninggalkan seorang bayi bernama Alia kepadanya. Nora berjanji untuk mengambil Alia semula apabila masalahnya selesai. Malangnya, lima tahun berlalu dan Nora tidak juga muncul. Nurin menjaga Alia dengan penuh kasih sayang bagaikan darah dagingnya sendiri.

Kehilangan Aisyah, membuatkan jiwa Tengku Shamil Zaquan beku untuk mencintai insan lain. Lebih menyedihkan, isterinya pergi setelah diragut insan yang tidak berperikemanusiaan. Tengku Shamil yang ingin lari dari desakan keluarga dan juga kerana mempunyai agenda tersendiri, dia dan Nurin Aira disatukan walau dalam hati, Tengku Shamil tidak pernah terfikir untuk menduakan Aisyah. Nurin Aira hanya pasrah dan berkorban demi menyelamatkan Tengku Shamil daripada bergelar anak derhaka. Pada pandangan Tengku Shamil, Nurin Aira hanyalah seorang perempuan murahan.

Setelah berkahwin, Nurin tidak tinggal sebumbung tetapi dia terpaksa berpindah tinggal sebumbung dengan Tengku Shamil, atas desakan ibu mertuanya. Hidup Nurin Aira bagaikan digantung tidak bertali. Emosinya terdera dek herdikan Tengku Shamil yang membencinya. Namun, dia tetap menjalankan tanggungjawabnya sebagai seorang isteri dan cuba mengambil hati Tengku Shamil yang dingin terhadapnya. Adakah Tengku Shamil dapat memadamkan api dendamnya terhadap cinta Nurin Aira?
Pelakon

Pelakon utama
 Shukri Yahaya sebagai Tengku Shamil
 Emma Maembong sebagai Nurin Aira

Pelakon pembantu
 Afifah Nasir sebagai Tengku Shakira
 Atikah Suhaime sebagai Tengku Aura
 Zera Hariz sebagai Najwa
 Sasqia Dahuri sebagai Nora / Yasmin
 Husna Mustaffa sebagai Nur Aisyah
 Aleza Shadan sebagai Datin Nur Kalsom
 Mimi Ernida sebagai Suraya
 Tengku Zara Eryna sebagai Alia
 Dhia Ly sebagai Dania
 Abbas Mahmood sebagai Nazim
 Ali Reza Kavoossi sebagai Zarul
 Azwan Kombos sebagai Syed Ilham
 Afzan A. Rahman sebagai Dr Haikal
 Aishah Atan sebagai Mak Cik Halimah
 Nada Syuhada sebagai Hana

Rujukan

Kategori:Drama Melayu 2019
Kategori:Rancangan TV3
Kategori:Drama adaptasi novel di Malaysia